Cel puţin 139 de morţi şi aproape 1.000 de răniţi în Fâşia Gaza / Sute de rachete, lansate spre Israel.
Confruntările militare între armata israeliană şi grupurile islamiste din Fâşia Gaza au continuat în cursul nopţii de vineri spre sâmbătă. Bilanţul victimelor a ajuns la cel puţin 139 de morţi şi aproape 1.000 de răniţi pe teritoriul palestinian. Sunt lansate în continuare rachete.
Un raid aerian israelian care a vizat oraşul Gaza sâmbătă dimineaţă s-a soldat cu cel puţin zece morţi, inclusiv copii. Armata israeliană a anunţat că a atacat zeci de poziţii islamiste din Fâşia Gaza în cursul nopţii, inclusiv lansatoare de rachete ale organizaţiei Hamas şi casele unor lideri operaţionali.Aproape 200 de rachete lansate în cursul nopțiiÎn cursul nopţii, grupurile fundamentaliste Hamas şi Jihadul Islamic au lansat aproximativ 200 de rachete spre Israel, în principal spre oraşele Beersheba şi Ashdod. Cel puţin 19 persoane au fost spitalizate în Beersheba.Bilanţul în Fâşia Gaza a ajuns la 139 de morţi, inclusiv 33 de copii, şi 950 de răniţi, potrivit datelor transmise sâmbătă dimineaţă de Ministerul Sănătăţii din acest teritoriu palestinian, informează site-ul Ynetnews.com.Grupurile islamiste din Fâşia Gaza au lansat în ultimele cinci zile peste 2.000 de rachete spre Israel, unde au avut loc şi confruntări între etnici arabi şi evrei.Bilanțul conflictuluiBilanţul conflictului variază între opt şi 11 morţi, potrivit site-ului Ynetnews.com şi cotidianului The Jerusalem Post. Alte 564 de persoane au fost rănite în Israel, şase fiind în stare gravă.Vineri, au izbucnit confruntări de amploare şi în Cisiordania, între militari israelieni şi activişti palestinieni. Cel puţin nouă palestinieni au fost ucişi în confruntări, iar alţi aproximativ 500 au fost răniţi.Guvernului Israelului şi organizaţia islamistă Hamas, care deţine controlul asupra Fâşiei Gaza, ar putea ajunge în următoarele zile la un acord de încetare a confruntărilor militare, au declarat surse diplomatice, potrivit cotidianului Times of Israel.Negocierile între Israel şi mişcarea Hamas sunt intermediate de Statele Unite şi de RusiaKhaled Mashaal, liderul Biroului politic al Hamas, a transmis vineri seară, conform presei turce, că organizaţia islamistă este pregătită pentru un armistiţiu, subliniind însă că nu a primit niciun răspuns din partea Guvernului Israelului.Un oficial egiptean implicat în eforturile diplomatice a declarat pentru agenţia Associated Press că Israelul a respins o propunere iniţială a organizaţiei Hamas privind un armistiţiu de un an.Egiptul joacă un rol foarte important în negocierile cu organizaţiile islamiste Hamas şi Jihadul Islamic. Negocierile au loc prin intermediul Qatarului şi Statelor Unite, fără discuţii directe între liderii organizaţiilor islamiste şi Israel.